**Cabotin pe scena vieții**

*Caprar Florin*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Un om… o mască… o figură…

Un biet actor pășind pe scena vieții

Neincăpand în a destinului măsură

Își caută în centrul vechi al pieții

Un alt destin ce-avea să-l împlinească.

Cu glas sonor el recita în stradă

Poeme vechi făcute să uimească,

Dar oamenii blamau a lui bravadă.

Vedeau în el un simplu cerșetor.

Da! El cerșea ! Dar glorie și faimă!

Și ignorat fiind ‘n-acest trist decor

Se retrăgea tăcut în a lui haină.

Era un ultim cântec de sirenă

Dar n-atrăsese azi în a lui plasă

Niciun muritor pierdut în beznă

Și-ncet cortina peste el se lasă.

Sătul de-aceste ne-mpliniri aride,

Văzând că faima n-avea să cunoască

Al nostru biet actor se sinucide

Scoțându-și de pe față a lui mască.